Uuden Vuoden Virsi
v. 1.

 Vanha vuosi juoksusansa
 Pojes taas on kulkenut;
 Päivä tämä nostesansa
 Uuden meille saattanut.
 Näin, o Jesu! osotat
 Että meildä odotat
 Hedelmiä parembia,
 Uskon töitä totisia.

v. 2.

 Kuinga me ne menneet päivät
 Kuluttaneet olemme,
 Itse parahitten tiedät,
 Tiedät kaiken menomme:
 Kuinga tyhmät, paatuneet
 Olemme pois tuhlanneet
 Armon ajan kallihimman,
 Tavaramme parahimman.

v. 3.

 Itsekin me havaitsemme
 Synnit monet, kauhiat,
 Tehdyt täällä eläisämme,
 Häjyt lukemattomat!
 Eipä kehuttavata,
 Mitään kerskattavata
 Ole meisä vaivaisisa,
 Syntymästä saastaisisa.

v. 4.

 Anteeksi vaan, Jesu! anna
 Julmat nämät rikokset!
 Turvan ansiohos panna
 Sanas pyhät käskevät.
 Hukasa me olemme,
 Perikatoon tulemme,
 Jos ett sinä meitä autta **)
 Määrättömän armos kautta.

v. 5.

 Vuosi uusi edesämme
 Alkaa uudet päivänsä;
 Salattu on silmistämme
 Mitä tuonee myötänsä?
 Mikä hetki riemuinen,
 Mikä taaskin suruinen?
 Kelle viimmeinen se linnee,
 Kuka meistä sitä tiennee.

v. 6.

 Tule siis, o Ystävämme!
 Seasamme asumaan!
 Tule aina tykönämme,
 Rakas Jesu! olemaan!
 Tule armolahjoillas
 Siunaamaan Sun omias
 Uusi voima meille laina
 Tekemään sun tahtos aina!

v. 7.

 Siunaa, Jesu! Seurakundas!
 Saata Sanas loistamaan!
 Johdata Sun perikundas
 Neuvos oikein tundemaan!
 Rauha pidä vahvana!
 Uskon oppi puhtaana!
 Laumalles myös paimenia
 Anna yksivakaisia!

v. 8.

 Siunaa Jesu Ruhtinamme,
 Kansain monen Haldian!
 Siunaa myöskin Isänmaamme!
 Kansat kaikki mailman!
 Lesket, orvot, vaivaiset,
 Näljäsä kuin näändyvät,
 Olkoot kaikki Sulle omat!
 Kaikki he sun lapses ovat.

*) Muualta lähetetty. Veisataan kuin N:o 133. Suomalaisesa virsikirjasa: Jesu armost alkavalle –

**) auta’?

Anonyymi
Virret